Szám: 1-11/2019. 8. sz. napirendi pont

**Előterjesztés**

**Zalaszentgrót Város Önkormányzat Képviselő-testületének**

**2019. szeptember 26-i rendes, nyilvános ülésére**

**Tárgy:** Szavazatszámláló Bizottsági tagok megválasztása

**Tisztelt Képviselő-testület!**

Magyarország Alaptörvényének 35. cikk (2) bekezdése alapján „*a helyi önkormányzati képviselők és polgármesterek általános választását a helyi önkormányzati képviselők és polgármesterek előző általános választását követő ötödik év október hónapjában kell megtartani*”, amelynek időpontját az Alaptörvény 9. cikk (3) bekezdésének e) pontja alapján a köztársasági elnök tűzi ki. A választási eljárásról szóló 2013. évi XXXVI. törvény (a továbbiakban: Ve.) 6. §-ának a helyi önkormányzati képviselők és polgármesterek általános választására irányadó rendelkezései értelmében a választást úgy kell kitűzni, hogy a magyarországi szavazás napja a kitűzés napját követő 70. és 90. nap közé essen. Emellett a szavazást vasárnap kell megtartani azzal, hogy a szavazás napja nem eshet a [munka törvénykönyve](https://optijus.hu/optijus/lawtext/A1200001.TV#sid) szerinti munkaszüneti napra. Áder János köztársasági elnök az Alaptörvényben kapott felhatalmazás alapján a helyi önkormányzati képviselők és polgármesterek 2019. évi általános választásának időpontját 2019. július 26-án a 308/2019. (VII. 26.) KE határozatával 2019. október 13. napjára tűzte ki.

A választás lebonyolításában lényeges hatáskörök címzettjei és végrehajtói a szavazatszámláló bizottságok. A Ve. 24. § (1) bekezdése szerint Zalaszentgróton, mint több szavazókörrel rendelkező településen a 10 szavazókörben működő szavazatszámláló bizottságokba Zalaszentgrót Város Önkormányzatának Képviselő-testülete a 2018. február 15-i ülésén – *a 2018. évi országgyűlési képviselők általános választásának kitűzését követően, legkésőbb a szavazás napja előtti 20. napon* – a 15/2018. (II. 15.) számú határozatával 3-3 tagot és 2-2 póttagot választott. A szavazatszámláló bizottságok választott tagjainak megbízatása a Ve. 33. § (3) bekezdése szerint a következő általános választásra megválasztott választási bizottságok alakuló üléséig tart.

A Képviselő-testület fenti határozatát különböző körülmények (a választókerületben induló jelölttel fennálló hozzátartozói minőség miatti összeférhetetlenség, lemondás) felmerülése folytán módosítani szükséges.

A szavazatszámláló bizottsági tagok és póttagok személyére a helyi választási iroda vezetője, azaz a jegyző tesz indítványt. A szavazatszámláló bizottságoknak kizárólag az adott településen, közös önkormányzati hivatalhoz tartozó település választási bizottsága esetében a közös hivatalhoz tartozó bármely településen lakcímmel rendelkező, a központi névjegyzékben szereplő választópolgár lehet tagja.

A szavazatszámláló bizottsági tagok és póttagok személyére vonatkozó indítványtétel kapcsán figyelembevételre került a Ve. összeférhetetlenségi szabályokat tartalmazó 18. §-a, miszerint a választási bizottságnak nem lehet tagja a köztársasági elnök, a háznagy, képviselő, alpolgármester, jegyző, másik választási bizottság tagja, választási iroda tagja, a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt, és a tényleges szolgálatot ellátó önkéntes tartalékos katona, valamint a jelölt. Emellett a választási bizottságnak nem lehet választott tagja a párttag, a választókerületben jelöltet állító jelölő szervezet tagja, a választókerületben induló jelölt hozzátartozója, a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, állami szolgálati jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével, állami vezető.

A szavazatszámláló bizottság tagjaira és póttagjaira vonatkozó javaslatomat a fenti jogszabályi előírások figyelembevételével teszem meg:

* A fentiek alapján az 1. számú szavazókörben betöltött tagsági tisztsége és a választókerületben induló jelölttel fennálló hozzátartozói minősége miatti összeférhetetlen Grebenárné Csombó Aranka (8789 Zalaszentgrót, Bem J. u. 21. szám alatti lakos) helyébe tagnak az ez idáig a 2. számú szavazókörben tagsági tisztséget betöltött Puklics Lajosné (8790 Zalaszentgrót, Balatoni u. 28. szám alatti lakos) áthelyezését javaslom, tekintettel arra, hogy az illető az 1. számú szavazóköri névjegyzéken szerepel.
* Az ez idáig a 2. számú szavazókörben tagsági tisztséget betöltött, az 1. számú szavazóköri szavazatszámláló bizottságba áthelyezendő Puklics Lajosné helyébe az ez idáig az 1. számú szavazókörben tagsági tisztséget betöltött Csarmasz István Géza (8790 Zalaszentgrót, Katalin ltp. 6/B. szám alatti lakos) áthelyezését javaslom, tekintettel arra, hogy az illető a 2. számú szavazóköri névjegyzéken szerepel.
* Az ez idáig az 1. számú szavazókörben tagsági tisztséget betöltött, a 2. számú szavazóköri szavazatszámláló bizottságba áthelyezendő Csarmasz István Géza (8790 Zalaszentgrót, Katalin ltp. 6/B. szám alatti lakos) helyébe tagnak Dézsenyiné Németh Noémi Ágota (8790 Zalaszentgrót, Szabadság u. 42. szám alatti lakos) megválasztását javaslom.
* Az 5. számú szavazókörben betöltött póttagsági tisztsége és jelölti minősége miatti összeférhetetlen Dr. Wiederschitzné Bárka Andrea (8790 Zalaszentgrót, Virág u. 10. szám alatti lakos) helyébe póttagnak tagnak Huszár Tünde (8790 Zalaszentgrót, Virág u. 7. szám alatti lakos) megválasztását javaslom.
* A 8. számú szavazókörben betöltött tagsági tisztsége és a választókerületben induló jelölttel fennálló hozzátartozói minősége miatti összeférhetetlen Balogh Márta (8795 Zalaszentgrót, Csáfordi u. 29. szám alatti lakos) helyébe tagnak az ez idáig a 8. számú szavazókörben póttagsági tisztséget betöltött Kristofóriné Kubinyi Éva (8795 Zalaszentgrót, Csáfordi u. 25/A. szám alatti lakos) megválasztását javaslom.
* Az ez idáig a 8. számú szavazókörben póttagsági tisztséget betöltött, taggá megválasztandó Kristofóriné Kubinyi Éva (8795 Zalaszentgrót, Csáfordi u. 25/A. szám alatti lakos) helyébe póttagnak Csurgó Róbert (8795 Zalaszentgrót, Alsóhegy 32. szám alatti lakos) megválasztását javaslom.
* Az ez idáig a 9. számú szavazókörben tagsági tisztséget betöltött, tagságáról lemondó Bors Csaba (8785 Zalaszentgrót, Koppányi u. 52. szám alatti lakos) helyébe tagnak Bajzék Krisztina (8785 Zalaszentgrót, Templom u. 6. szám alatti lakos) megválasztását javaslom.

Felhívom a Tisztelt Képviselő-testület figyelmét, hogy a Ve. 25. §-a szerint **a választási bizottság tagjaira és póttagjaira tett indítványhoz módosító javaslat nem nyújtható be, megválasztásukról egy szavazással dönt a képviselő-testület.**

A szavazatszámláló bizottságok nem csupán választott, hanem megbízott tagokból is áll, akiket a településen jelöltet állító jelölő szervezetek, valamint a településen induló független jelöltek bíznak meg. A szavazatszámláló bizottságokba 2-2 tag bízható meg. A szavazatszámláló bizottságok megbízott tagjainak megbízatása a választás végleges eredményének jogerőssé válásáig tart.

Kérem a T. Képviselő-testületet, hogy az előterjesztést szíveskedjen megtárgyalni, majd az alábbi határozati javaslatot elfogadni:

**Határozati javaslat**:

Zalaszentgrót Város Önkormányzatának Képviselő-testülete a Szavazatszámláló Bizottsági tagok megválasztása tárgyában hozott 15/2018. (II. 15.) számú határozatát az alábbiak szerint módosítja:

A Képviselő-testület a választási eljárásról szóló 2013. évi XXXVI. törvény 24. § (1) bekezdésében foglaltak alapján a zalaszentgróti

- 1. számú szavazókörben tagsági tisztséget betöltött Grebenárné Csombó Aranka (8789 Zalaszentgrót, Bem J. u. 21. szám alatti lakos) helyébe tagnak az ez idáig a 2. számú szavazókörben tagsági tisztséget betöltött Puklics Lajosnét (8790 Zalaszentgrót, Balatoni u. 28. szám alatti lakos) helyezi át,

- a 2. számú szavazókörbe Puklics Lajosné helyébe az ez idáig az 1. számú szavazókörben tagsági tisztséget betöltött Csarmasz István Gézát (8790 Zalaszentgrót, Katalin ltp. 6/B. szám alatti lakost) helyezi át,

- az 1. számú szavazókörben Csarmasz István Géza helyébe tagnak Dézsenyiné Németh Noémi Ágotát (8790 Zalaszentgrót, Szabadság u. 42. szám alatti lakos) választja meg,

- az 5. számú szavazókörben póttagsági tisztséget betöltött Dr. Wiederschitzné Bárka Andrea (8790 Zalaszentgrót, Virág u. 10. szám alatti lakos) helyébe póttagnak tagnak Huszár Tündét (8790 Zalaszentgrót, Virág u. 7. szám alatti lakos) választja meg.

- a 8. számú szavazókörben tagsági tisztséget betöltött Balogh Márta (8795 Zalaszentgrót, Csáfordi u. 29. szám alatti lakos) helyébe tagnak az ez idáig a 8. számú szavazókörben póttagsági tisztséget betöltött Kristofóriné Kubinyi Évát (8795 Zalaszentgrót, Csáfordi u. 25/A. szám alatti lakos) választja meg,

- a 8. számú szavazókörben Kristofóriné Kubinyi Éva helyébe póttagnak Csurgó Róbertet (8795 Zalaszentgrót, Alsóhegy 32. szám alatti lakos) választja meg,

- a 9. számú szavazókörben tagsági tisztséget betöltött Bors Csaba (8785 Zalaszentgrót, Koppányi u. 52. szám alatti lakos) helyébe tagnak Bajzék Krisztinát (8785 Zalaszentgrót, Templom u. 6. szám alatti lakos) választja meg.

A Képviselő-testület felkéri a jegyzőt a szavazatszámláló bizottságokba megválasztott személyek részére a megbízólevelek kiadására, valamint az eskü-, illetve fogadalomtétel előkészítésére.

A Képviselő-testület felkéri a polgármestert, hogy a szavazatszámláló bizottságokba megválasztott személyektől a választási eljárásról szóló 2013. évi XXXVI. törvényben előírt esküt vagy fogadalmat legkésőbb a szavazást megelőző második napon belül vegye ki.

Felelős: Baracskai József polgármester

Dr. Simon Beáta jegyző

Határidő: 2019. október 11.

**Zalaszentgrót**, 2019. szeptember 23.

***Dr. Simon Beáta***

jegyző

A határozati javaslat a törvényességi előírásoknak megfelel.

Dr. Simon Beáta

jegyző